
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

18 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

65 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τοπικού ρυμοτομικού σχεδίου σε περιοχή εκτός εγκεκρι¬ 
μένου σχεδίου πόλεως και εκτός των ορίων του προ του έτους 
1923 υφισταμένου οικισμού Γονούσας (Ν. Κορινθίας) για τη 


μεταφορά του οικισμού αυτού . 1 

Καθορισμός ειδικών όρων και περιορισμών δόμησης του παραδο¬ 
σιακού τμήματος τη πόλεως Μυτιλήνης. 2 


Καθορισμός όρων δόμησης σε χώρο για την ανέγερση κτιρίων 
Πρεσβείας της Λαϊκής Δημοκρατίας της Βουλγαρίας που βρί¬ 
σκεται εντός του ρυμοτομικού σχεδίου Ψυχικού (Αττικής) .. 3 

ΑΠΟΦΑΣΕΙΣ 

Τροποποίηση του ρυμοτομικού σχεδίου Αγίου Ιωάννη Ρέντη (Αττι¬ 
κής) . 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση τοπικού ρυμοτομικού σχεδίου σε περιοχή εκτός εγκεκριμένου 
σχεδίου πόλεως και εκτός των ορίων του προ του έτους 1923 
υφισταμένου οικισμού Γονούσας (Ν. Κορινθίας) για τη μεταφορά 
του οικισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 43 παρ. 8. 

2. Τις διατάξεις του ν. 998/1979 (ΦΕΚ 289/Α) και ειδικότερα 
το άρθρο 49 παρ. 2 και 4. 


3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

4. Την αριθ. Τ 53/7.8.85 απόφαση του κ. Πρωθυπουρού «περί 
ανάθεσης αρμοδιοτήτων Υπουργού Γεωργίας στον Αναπληρωτή 
Υπουργό Γεωργίας κ. Γ. Μωραΐτη» (ΦΕΚ 487/Β/85). 

5. Την 92/1985 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος, με πρόταση του Υπουργού Περι¬ 
βάλλοντος, Χωροταξίας και Δημοσίων Έργων και του Αναπληρωτή 
Υπουργού Γεωργίας, αποφασίζουμε: 

Άρθρον 1. 

Εγκρίνεται τοπικό ρυμοτομικό σχέδιο σε περιοχή, που βρίσκεται 
εκτός εγκεκριμένου σχεδίου πόλεως και εκτός τών ορίων του προ του 
έτους 1923 υφισταμένου οικισμού Γονούσας (Ν. Κορινθίας) για τη 
μεταφορά του κατολισθέντος αυτού οικισμού, με τη δημιουργία: 

α) των υπ’ αριθ. 1, 2 και 3 οικοδομικών τετραγώνων, β) χώρου 
Πνευματικού Κέντρου, γ) χώρων κοινοχρήστου πρασίνου, κοινοχρή¬ 
στων χώρων, πεζοδρόμων και χώρου στάθμευσης αυτοκινήτων, όπως 
ειδικότερα φαίνεται στο σχετικό πρωτότυπο διάγραμμα σε κλίμακα 
1:1000, που έχει θεωρηθεί από τον Προϊστάμενο της Διεύθυνσης 
Πολεοδομικών Εφαρμογών με την υπ’ αρ. 378/1986 πράξη του και 
που συνοπτικό του αντίτυπο δημοσιεύεται με το παρόν διάταγμα. 

Άρθρον 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 0 ΑΝΑΠΛΗΡΩΤΗΣ 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΥΠΟΥΡΓΟΣ ΓΕΩΡΓΙΑΣ 

ΕΥΑΓΓΕΛΟΣ ΚΟΥΛΟΥΜΠΗΣ ΓΕΟΡΓΙΟΣ ΜΩΡΑΪΤΗΣ 

( 2 ) 

Καθορισμός ειδικών όρων και περιορισμών δόμησης του παραδοσια¬ 
κού τμήματος της πόλεως Μυτιλήνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν.δ/τος της 17 Ιουλίου 1923 όπως μεταγενέ¬ 
στερα τροποποιθθηκαν και συμπληρώθηκαν και ειδικότερα τα άρθρα 
του 9 και 85Α. 

2. Τις διατάξεις του ν.δ/τος 8/1973 και ειδικότερα τα άρθρα 79 
(παρ. 6) όπως αυτή αντικαταστάθηκε με την παράγρ. 1 του άρθρου 
4 του νόμου 622/1977 (ΦΕΚ 171/Α) και 80. 

3. Την υπ’ αριθ. ΟΙΚ. 75724/1151/30.12.83 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5 όπως 
τροποποιήθηκε και συμπληρώθηκε με την υπ’ αριθ. 
28112/356/1985 όμοια απόφαση (ΦΕΚ 205/Β/1985). 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

6. Την από 26.11.1985 εισήγηση -έκθεση της Διευθύνσεως Πα¬ 
ραδοσιακών Οικισμών (Γ7). 

7. Την υπ’ αριθ. 81/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρον 1. 

Στο τμήμα της πόλεως Μυτιλήνης, το οποίο χαρακτηρίσθηκε ως 
παραδοσιακό με το από 21.9.1979 π.δ/γμα (ΦΕΚ 537/Δ) καθορί¬ 
ζονται οι ακόλουθοι όροι και περιορισμοί δόμησης κατά περιοχή Α και 
Β, όπως φαίνονται στο σχετικό πρωτότυπο διάγραμμα σε κλίμακα 
1:5.000 που θεωρήθηκε από τον Προϊστάμενο της Διευθύνσεως Πο- 
λεοδομικών Εφαρμογών με την 7626/1986 πράξη του και που συνο¬ 
πτικό του αντίτυπο δημοσιεύεται με το παρόν διάταγμα ως εξής: 

Α. 1. Οικοδομικό σύστημα το πανταχόθεν ελεύθερο. 

Η Ε.Ε.Α.Ε. δύναται κατά την κρίση της να μεταβάλει τη θέση του 
κτιρίου μέσα στο οικόπεδο είτε για λόγους διατήρησης του χώρου που 
περιβάλλει την υπάρχουσα παραδοσιακή οικοδομή είτε για λόγους που 
εξασφαλίζουν την παραδοσιακή κλίμακα της περιοχής και στις νέες 
οικοδομές. Για το λόγο αυτό η Ε.Ε.Α.Ε. δύναται να χορηγεί προέ¬ 
γκριση μελέτης εφόσον της υποβληθούν προσχέδια. 

2. Μέγιστο ποσοστό κάλυψης κάθε οικοπέδου (μεσαίου, γωνιακού, 
διαμπερούς κλπ) από κάθε είδους κτίρια (κύρια και βοηθητικά) ορίζε¬ 
ται σε 30% για την περιοχή Α και 40% για την περιοχή Β όλης της 
επιφάνειας του οικοπέδου. 

3. Ο συντελεστής δόμησης ορίζεται για την περιοχή Α σε πενήντα 
εκατοστά (0,50) και στην περιοχή Β (0,8). Τα βοηθητικά κτίσματα 
υπολογίζονται στο Σ.Δ. 

4. Ο μέγιστος επιτρεπόμενος αριθμός ορόφων καθορίζεται σε δύο 
(2) ανεξάρτητα από το πλάτος οδού, και το μέγιστο επιτρεπόμενο 
ύψος των οικοδομών σε όλες τις όψεις σε επτά μέτρα (7 μ.) όταν 
μετράται από του φυσικού ή τεχνητού εδάφους μέχρι το υψηλότερο 
σημείο τους, στο ύψος αυτό δεν συμπεριλαμβανεται η στέγη. 

Η Ε.Ε.Α.Ε. δύναται κατά την κρίση της να αυξομειώνει τα πιο 
πάνω ύψη μέχρι ένα (1) μέτρο, εφόσον αυτό κριθεί απαραίτητο για 
την προσαρμογή του κτιρίου στα παραδοσιακά πρότυπα κύρια όμως 
να μην υπερβαίνει τα γύρω υπάρχοντα παραδοσιακά κτίρια. 

5. Πάνω από το μέγιστο επιτρεπόμενο ύψος των οικοδομών απα¬ 
γορεύεται οποιαδήποτε κατασκευή εκτός, 

α) στέγης με μέγιστη κλίση 25%, 

β) καπνοδόχου και αεραγωγού με μέγιστο ύψος ένα (1) μέτρο 
πάνω απότη στέγη, 

γ) συμπαγές στηθαίο με μέγιστο ύψος πενήντα εκατοστά (0,50), 

δ) κιγκλιδώματα με ύψος ενενήντα εκατοστά (0,90) έως ένα και 
είκοσι (1,20) μέτρα από τη στάθμη του δώματος. Όλες οι παραπάνω 
κατασκευές πρέπει να σημειώνονται στα σχέδια, που υποβάλλονται 
για έγκριση από την Ε.Ε.Α.Ε. 


6. Απαγορεύεται η κατασκευή κτιρίων σε υποστηλώματα (8ϋΒ ΡΙ- 
ΕΟΤΙ5). 

Επιτρέπεται η κατασκευή περισσοτέρων από ένα κτισμάτων μέσα 
στο ίδιο οικόπεδο με ελάχιστη μεταξύ τους απόσταση τα τρία (3) 
μέτρα εφόσον δεν φωτίζονται αποκλειστικά χώροι κύριας χρήσης και 
ελάχιστη απόστασή πέντε (5) μέτρα από κτίσμα παραδοσιακό εάν 
υπάρχει μέσα στο οικόπεδο. 

8. Σε όλα τα οικόπεδα που έχουν πρόσωπο προς τη θάλασσα, η 
οικοδομή τοποθετείται υποχρεωτικά δέκα (10) μέτρα πιο μέσα από 
τη σημερινή ρυμοτομική γραμμή. 

Κατά παρέκκλιση του προηγούμενου εδαφίου της παραγράφου αυ¬ 
τής επιτρέπεται η επισκευή, αποκατάσταση, ανακατασκευή και διαρ¬ 
ρύθμιση εσωτερικού χώρου, των παλαιών κτιρίων αντιπροσωπευτικών 
της παραδοσιακής αρχιτεκτονικής (αυτό αποδεικνύεται με φωτογρφίες 
θεωρημένες από την αρμόδια αρχή,δήμο..,) Χορηγείται άδεια οικοδο¬ 
μικών εργσιών, μετά από έγκριση της Ε.Ε.Α.Ε. έστω και αν οι εργαρ 
σίες που ζητούνται να εκτελεστούν αντίκεινται στις διατξεις αυτού του 
διατάγματος. 

Β. 1. Σύνθεση όγκων -Διάταξη κτιρίων -Μορφολογικά στοιχεία. 

Η διαμόρφωση των όγκων των κτιρίων επιβάλλεται να προσαρμό¬ 
ζεται στα παραδοσιακά πρότυπα του περιβάλλοντος στην κλίμακα στις 
αναλογίες καθώς και τη σύνθεση των επί μέρους όγκων. Επιβάλλεται 
πάντως η διάσπαση του κτιρίου σε περισσότερα εφόσον υπερβαίνει τα 
χίλια διακόσια (1200) κυβικά μέτρα. 

Η Ε.Ε.Α.Ε. δύναται να επιβάλλει τροποποιήσεις προκειμένου να 
εξασφαλιστεί η ανεξαρτοποίηση των όγκων ή τμημάτων του όγκου 
του κτιρίου ώστε να δημιουργούνται περισσότερα απολύτως διακεκρι¬ 
μένα κτίρια, η απόσταση μεταξύ τους δεν μπορεί να είναι μικρότερη 
από τρία (3) μέτρα. 

Η επικάλυψη των οικοδομών γίνεται με στέγη κεραμοσκεπή (και 
κλίση ανάλογη των γύρω κτιρίων). Η κατασκευή της στέγης είναι 
υποχρεωτική έστω και αν πρόκειται για κτίριο με ένα όροφο και 
επιτρέπεται ή προβλέπεται η κατασκευή και άλλου ορόφου. 

3. Επιτρέπεται η κατασκευή ενός σκεπαστού εξώστη (σαχνισί) κατά 
τα παραδοσιακά πρότυπα με την προϋπόθεση να μην υπερβαίνει σε 
μήκος τα τέσσερα (4) μέτρα και πλάτος τα εξήντα εκατοστά (0,60). 
Ο εξώστης αυτός θα υπολογίζεται το Σ.Δ. 

4. Οι εξωτερικοί τοίχοι των κτιρίων μπορούν να κατασκευάζονται 
από οποιοδήποτε υλικό, επιχρισμένο εξωτερικά με τριπτό κονίαμα και 
θα είναι χρωματισμένοι εξωτερικά σύμφωνα με τα χρώματα που επι¬ 
κρατούν ή επαναλαμβάνονται συχνά στην περιοχή (υδροχρώματα). 

5. Τα κουφώματα των κτιρίων επιβάλλεται να είναι ξύλινα ή με¬ 
ταλλικά χρωματισμένα, απαγορευμένης της χρήσεως αλουμινίου υλι- 
κού,τελείως ξένου στην περιοχή και τα παραδοσιακά πρότυπα. 

6. Τα εξώφυλλα είναι ξύλινα και χρωματισμένα. 

7. Δεν επιτρέπεται η κατασκευή εξωτερικής ακαλύπτου κλίμακας, 

ανόδου προς τον όροφο. ' 

8. Η περίφραξη των οικοπέδων γίνεται κατά τα παραδοσιακά πρό¬ 
τυπα με συμπαγή βάση και κιγκλίδωμα. 

Γ. 1. Το παραδοσιακό τμήμα της πόλης της Μυτιλήνης ελέγχεται 
από την αρμόδια Ε.Ε.Α.Ε. Η Πολεοδομική Υπηρεσία στέλνει υποχρε¬ 
ωτικά το φάκελλο οποιουδήποτε θέματος που αφορά το τμήμα αυτό, 
στην Ε.Ε.Α.Ε., τα σχέδια κτιριολογικών έργων (ανεγέρσεις, κατεδα¬ 
φίσεις μερικές ή ολικές ετοιμόρροπες ή μη, επισκευές, προσθήκες, 
ανακατασκευές και αναστηλώσεις) που τα ελέγχει. 

2. Ο έλεγχος αυτός αφορά τη σύνθεση των όγκων, τη θέση της 
οικοδομής μέσα στο οικόπεδο, την κλίμακα του κτιρίου, τις αναλογίες 
των επί μέρους μορφολογικών στοιχείων, τη διαμόρφωση των ελευθέ¬ 
ρων χώρων των οικοπέδων, τα υλικά που χρησιοποιούνται στις όψεις 
και γενικά οτιδήποτε έχει σχέση με την αρχιτεκτονική μορφή των 
κτιρίων, η Ε.Ε.Α.Ε. λαμβάνει υπόψη της το χώρο που τα περιβάλλει 
και τη θέση της οικοδομής σε σχέση με τη γύρω βλάστηση (δέντρα 
κλπ.) αλλά και τα γειτονικά κτίρια. 

3. Όι μελέτες που υποβάλλονται στην Ε.Ε.Α.Ε. μπορούν να είναι 
στο στάδιο της προμελέτης ή της οριστικής μελέτης. Η Επιτροπή 
μπορεί να ζητήσει επιπλέον στοιχεία για την πληρέστερη ενημέρωσή 
της πάνω στη μελέτη εάν το κρίνει αναγκαίο. 

Δ. 1. Στα χαρακτηρισμένα σαν διατηρητέα κτίρια με το από 21 
Σεπτεμβρίου 1979 (ΦΕΚ 537/Δ) π.δ. απαγορεύεται κάθε αφαίρεση, 
αλλοίωση ή καταστροφή τόσο των επιμέρους αρχιτεκτονικών ή καλλι¬ 
τεχνικών στοιχείων τους όσο και του κτιρίου σαν σύνολό. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


2. Επιτρέπεται πάντως η επισκευή, ο εκσυγχρονισμός των εγκατα¬ 
στάσεων, η στατική ενίσχυση και η εσωτερική διαρρύθμιση καθώς και 
προσθήκες μικρής κλίμακας των διατηρητέων κτιρίων εφόσον δεν αλ¬ 
λοιώνεται η γενική και επί μέρους αρχιτεκτονική μορφή του κτιρίου. 
Για την εκτέλεση κάθε εργασίας επισκευής επέμβασης στις όψεις κα¬ 
θώς και εξωτερικούς χρωματισμούς απαιτείται έγκριση της Ε.Ε.Α.Ε. 

Ε. 1. Κάθε εργασία διαμόρφωσης κοινοχρήστων χώρων που εκτε- 
λείται από τη Δημοτική Αρχή εγκρίνεται προηγουμένως από την 
Ε.Ε.Α.Ε. και εναρμονίζεται με την υφιστάμενη φυσιογνωμία της πε¬ 
ριοχής και λαμβάνεται υπόψη η διατήρηση του υφιστάμενου πράσινου. 

2. Κάθε έργο υποδομής των Οργανισμών Κοινής Ωφελείας (ΔΕΗ, 
ΟΤΕ, κλπ) επιβάλλεται να είναι υπόγειο. Επίσης υποχρεούνται να 
αναλαμβάνουν την αποκατάσταση της αρχικής μορφής οδών και κοι¬ 
νοχρήστων χώρων στους οποίους έχουν επέμβει για την εγκατάσταση 


Άρθρον 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 3 ) 

Καθορισμός όρων δόμησης σε χώρο για την ανέγερση χτιρίων Πρε¬ 
σβείας της Λαϊκής Δημοκρατίας της Βουλγαρίας που βρίσκεται 

εντός ρου ρυμοτομικού σχεδίου Ψυχικού (Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν.δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 9 και 
11 . 

2. Τις διατάξεις του ν.δ/τος 8/1973 όπως τροποποιήθηκε με το 
ν.δ/γμα 205/1974 (ΦΕΚ 363/Α) και ειδικότερα τα άρθρα 32, 34 
και 35. 

3. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του ν. 1558/1985 (ΦΕΚ 137/Α)και ειδικότερα 
το άρθρο 23 παρ. 1. 

5. Την υπ’ αριθ. 543/1985 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

6. Την υπ’ αριθ. 19/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρον 1. 

1. Στο χώρο με στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, 
Α, ιδιοκτησίας της Πρεσβείας της Λαϊκής Δημοκρατίας της Βουλγα¬ 


ρίας που βρίσκεται εντός του εγκεκριμένου ρυμοτομικού σχεδίου Ψυ¬ 
χικού (Αττικής) σε τμήμα οικοδομικού τετραγώνου επί των οδών 
Σικελιανού και Στρατηγού Κάλαρη όπως φαίνεται στο σχετικό πρωτό¬ 
τυπο διάγραμμα σε κλίμακα 1:500 που θεωρήθηκε από τον Προϊστά¬ 
μενο της Διεύθυνσης Πολεοδομικών Εφαρμογών με την υπ’ αριθ. 
4158/1986 πράξη του και συνοπτικό του αντίτυπο δημοσιεύεται με 
το παρόν διάταγμα, επιτρέπεται η ανέγερση κτιρίων (Πρεσβείας Λαϊ¬ 
κής Δημοκρατίας της Βουλγαρίας). 

2. Επιτρέπεται η καλυπτομένη επιφάνεια από ενιαία οικιδομή μόνο 
στο ισόγειο, να φτάνει τα οκτακόσια τριάντα ένα (831) τετραγωνικά 
μέτρα. 

3. Ως προς τους λοιπούς όρους δόμησης εφαρμόζεται το από 14.9. 
1979 π.δ/γμα (ΦΕΚ 553/Δ/1979) όπως τροποποιήθηκε με το από 
12.2.1980 π.δ/γμα (ΦΕΚ 152/Δ/1980). 

Άρθρον 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 7161/345 (4) 

Τροποποίηση του ρυμοτομικού σχεδίου Αγίου Ιωάννη Ρέντη (Αττι- 

κής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη 

1. Τις διατάξεις του ν.δ/τος της 17 Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Το υπ’ αριθ. 842 π.δ/γμα (ΦΕΚ 208/Α). 

3. Τις διατάξεις του ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

6. Τις υπ’ αριθ. 142/1980, 2/1981, 61/84 και 102/84 γνω¬ 
μοδοτήσεις του Δημοτικού Συμβουλίου Αγίου Ιωάννη Ρέντη. 


7. Τις υπ’ αριθ. 279/83 και 404/85 γνωμοδοτήσεις του Κεντρι¬ 
κού Συμβουλίου Χωροταξίας Οικισμού και Περιβάλλοντος, αποφασί¬ 
ζουμε: 

1) Εγκρίνεται η τροποποίηση του ρυμοτομικού σχεδίου Αγίου Ιω¬ 
άννη Ρέντη (Αττικής) με τον χαρακτηρισμό ως πεζοδρόμων: 

α) του τμήματος της οδού Κοτζιά που βρίσκεται μεταξύ των οδών 
Νάξου και Κολοκοτρώνη και β) της οδού που βρίσκεται μεταξύ των 
αριθ. 43 και 43α οικοδομικών τετραγώνων και που συνδέει την οδό 
Νάξου με την οδό Κοτζιά όπως φαίνεται στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον Προϊστάμενο 
της Διευθύνσεως Πολεοδομικών Εφαρμογών με την υπ’ αριθ. 
7161/1986 πράξη του και που συνοπτικό του αντίτυπο δημοσιεύεται 
με την παρούσα απόφαση. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβρρνήσεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Φεβρουάριου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 











